Váš list číslo/zo dňa Naše číslo Vybavuje v Hrašnom

 OcUHr -P-3/2020 Hučko/ 0327790322 28 . 7 .2020

**Príkaz č.3 starostu obce Hrašné.**

Na základe pokynu Okresného úradu v Myjave v dôsledku nepriaznivého vývoja šírenia koronavírusu v okrese Myjava a na základe rokovania s regionálnou hygieničkou v záujme preventívnej ochrany obyvateľov obce Hrašné ohľadom na koronavírus COVID – 19 **prikazujem s okamžitou platnosťou a ako obec prijímame nasledovné:**

1. **Zrušenie** verejných, kultúrnych a spoločenských podujatí na územi obce Hrašné s predpokladom zvýšenej koncentrácie osôb.
2. **Uzatvorenie** všetkých kultúrnych, športových a voľnočasových zariadení ako aj detských ihrísk pre verejnosť a zakazujú sa akékoľvek podujatia a súťaže.
3. **Zakazuje sa** predstaviteľom všetkýchspoločenských, stavovských, sociálnych a záujmových organizácii organizovať porady, zasadnutia, schôdze a oslavy.
4. **Vykonať** pravidelnú a dôslednú dezinfekciu a hygienickú očistu budov a verejných priestorov, autobusových zástavok, odpadových košov, lavičiek, detských ihrísk a priestorov Domu smútku.
5. **Zakazuje sa** obyvateľom zúčastniť sa pohrebného obradu bez použitia ochranného rúška, **zakazuje sa** využívanie vnútorných priestorov Domu smútku na kondolovanie a dôrazne upozorňujeme účastníkov pohrebu na potrebu preventívnych opatrení zníženia rizika možného prenosu vírusového ochorenia.
6. **Odporúčam** prevádzkovateľovi reštauračného a pohostinského zariadenia zvážiť skrátenie prevádzkových hodín do 21,00 hod., obmedziť organizovanie posedení a osláv a **žiadam** o zvýšené a dôkladné dezinfekčné a hygienické opatrenia v zariadení.
7. **Žiadam** cirkev o vykonávanie ich úloh a činností tak, aby sa čo najviac minimalizovala možnosť šírenia vírusu pri organizovaní cirkevných podujatí a úkonov.
8. **Žiadam** podnikateľov a predstaviteľov podnikateľských subjektov o okamžité prijatie opatrení na minimalizáciu rizika šírenia koronavírusu.
9. Všetkých obyvateľov, návštevníkov obce ako aj podnikateľov a osoby, ktoré sa zdržiavajú – nachádzajú na území obce Hrašné, žiadam o dôrazné dodržiavanie zákonov, nariadení, a príkazov ako aj rozhodnutí zo strany Hlavného hygienika SR, Úradu verejného zdravotníctva SR, Ministerstva vnútra SR , Ústredného krízového štábu SR, vlády SR , Okresného úradu v Myjave a Obce Hrašné.
10. **Žiadam všetkých obyvateľov aby obmedzili vybavovanie úradných záležitostí na Obecnom úrade na vecí nutné – minimalizovali návštevu Obecného úradu a pokiaľ možno veci riešili telefonický alebo internetom.**

***Všetky tieto opatrenia platia predbežne do 3.augusta 2020 ( resp. iným spôsobom zrušenia ich platnosti )***, ďakujem Vám za pochopenie, rešpektovanie a spoluprácu.

 Mgr. Pavel Hučko

 starosta obce